title: Twins (cinta de 1988)
text: Iste articlo ye sobre una cinta de comedia estausunidense de 1988; t'atros usos, se veiga Twins.
  
  Twins (títol orichinal en anglés, en aragonés Melguizos; enguerada en Aragón con o títol en castellano de Los gemelos golpean dos veces, Os melguizos lanian dos vegadas) ye una cinta de cine estausunidense de l'anyo 1988 de cine de comedia buddy movie dirichida por Ivan Reitman seguntes un guión orichinal de William Davies, Timothy Harris, William Osborne y Herschel Weingrod y producida por o mesmo Ivan Reitman ta la productora cinematografica Universal Studios. La suya Banda Sonora Orichinal ye de Georges Delerue y Randy Edelman y la dirección de fotografía ye obra de Andrzej Bartkowiak; d'entre l'elenco d'a lista destacan os actors Arnold Schwarzenegger, Danny DeVito, Kelly Preston, Chloe Webb, Bonnie Bartlett, Tony Jay, David Caruso, Trey Wilson, Marshall Bell, Nehemiah Persoff<, Maury Chaykin, Heather Graham y Hugh O'Brian.
  
  Se tracta d'a primera cinta de comedia interpretada por Arnold Schwarzenegger, qui dica l'inte no heba treballau so que en cintas de cine d'acción, y estió un exito de taquilla, en fer un recauto de 216,6 millons de dólars dimpués d'uns gastos de nomás que 18 millons. En conseqüencia tamién estió la primer cinta de Schwarzenegger en recaudar mas de 100 millons de dólars en territorio estausunidense. Antiparte, en cuentas de recibir un salario por o suyo treballo en a cinta, DeVito y Schwarzenegger pactoron recibir o 40% d'o recauto de taquilla, recebindo asinas o pago de mas valura de todas las suyas carreras cinematograficas. Como curiosidat, DeVito y Schwarzenegger tornoron a estar dirichius en una comedia por Reitman en Junior en 1994.
  
  A cinta fue rodada en Nuevo Mexico y Santa Monica (California), estando ambientada en Los Angeles (California), Nuevo Mexico y Texas.
  
  Argumento 
  Julius ye un choven practicament perfecto, mesmo intelectualment que fisica y vive en una chicota isla con qui creye que ye su pai, un scientifico qui bell día li confiesa que ell no ye su pai: Julius naixió en un experimento scientifico secreto d'o Gubierno d'Estaus Unius y ye lo fillo d'un conchunto de destacaus atletas y scientificos que donoron o suyo esperma ta l'experimento y d'una pintora qui morió en o parto y qui, amás, tien un chirmano melguizo, a qui dixoron en un orfanato en Los Angeles, Vincent. Encara que Julius no ha marchau mai d'a suya isla, decide marchar en busca d'o suyo chirmán y lo primer puesto a on va ye a l'orfanato a on l'heban ingresau, a on li explican que Julius yera un pocavergonya y que ta trobar-lo, lo millor puesto a on fer-lo ye a la garchola. Y efectivament, Julius Troba a Vincent en a garchola, a on l'han engarcholau en no haber pagau bell centenar de multas pendients. Vincent ye exactament lo contrario de Julius: nano, feble, amorcillau y embolicau en andalocios. Julius li paga la fianza ta sacar-lo d'a garchola y li explica que ye lo suyo chirmán melguizo y que en l'orfanato li han explicau que su mai encara ye viva y preba de convencer-lo ta que marchen en a suya busca.
  
  A la vegada, Vincent ye preocupau porque debe diners a un gángster y, ta poder pagar-le la deuda, ha robau un auto, a on ha trobau una casette a on escuita que en o maletero de l'auto bi ha un obchecto valuoso ta bell-un que pagará 5 millons de dólars a qui li entregue. Vincent decide estar ell o portador de l'obchecto y aproveita lo viache que Julius li proposa ta buscar a su mai. En o viache tiendrán a companyía de Linda Mason, la novia de Vincent, y d'a suya chirmana melguiza, Marnie, qui bien luego siente atracción por Julius. Pero dezaga d'ells macharán tamién os gángsters a qui Vincent debe los diners y, amñas, o gángster que heba d'entregar l'obchecto y recibir por ell 5 millons de dólars.
  
  Elenco
  
  Premios
  
  Critica 
  Twins tenió a-saber-lo d'exito de publico y una acullida mixta por parte d'a critica cinematografica. Asinas, o critico Roger Ebert en o Chicago Sun-Times afirmó que:
  
  Vincent Canby, de The New York Times li dio a la cinta una critica negativa:
  
  Referencias
  
  Vinclos externos 
    Twins en Internet Movie Database.
    Twins en AllMovie.
    Twins en TCM Movie Database.
    Twins en Box Office Mojo.
    Twins en l' American Film Institute Catalog de l'American Film Institute.
    / [[es}} Twins en Film Affiity.
    Twins en Rotten Tomatoes.
    Twins en Allociné.
    Twins en The Movie Database.
  
  Cintas ambientadas en Los Angeles
  Cintas ambientadas en Nuevo Mexico
  Cintas ambientadas en os anyos 1980
  Cintas ambientadas en Texas
  Cintas d'Estaus Unius
  Cintas de cine de comedia
  Cintas dirichidas por Ivan Reitman
  Cintas en anglés
  Cintas interpretadas por Arnold Schwarzenegger
  Cintas interpretadas por Bonnie Bartlett
  Cintas interpretadas por Chloe Webb
  Cintas interpretadas por Danny DeVito
  Cintas interpretadas por David Caruso
  Cintas interpretadas por Heather Graham
  Cintas interpretadas por Hugh O'Brian
  Cintas interpretadas por Kelly Preston
  Cintas interpretadas por Marshall Bell
  Cintas interpretadas por Maury Chaykin
  Cintas interpretadas por Nehemiah Persoff
  Cintas interpretadas por Tony Jay
  Cintas interpretadas por Trey Wilson
  Cintas rodadas en California
  Cintas rodadas en Nuevo Mexico